stanford-oval/wikipedia huggingface dataset:
Öckerön kunta
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 4,3 | 2,3 |
|   | jalostus | 20,2 | 25,6 |
|   | palvelut | 73,4 | 71,0 |
|   | tuntematon | 2,0 | 1,1 |
|   | Työpaikkoja ja työllisiä | 3 289 | 6 010 |
|   | työpaikkaomavaraisuus | 54,7 |  |
Taajamat

Kunnassa on 8 taajamaa, joiden osuus kunnan väestöstä vuoden 2010 lopussa oli 97,3 prosenttia. Taajamien ulkopuolella asui tuolloin 334 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Hönö | 5 110 |
| 2 | Öckerö | 3 488 |
| 3 | Björkö | 1 427 |
| 4 | Fotö | 620 |
| 5 | Hälsö | 611 |
| 6 | Källö-Knippla | 369 |
| 7 | Rörö | 269 |
| 8 | Kalvsund | 221 |
Kunnan keskustaajama on lihavoitu.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Hyppeln
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Grötö
Hyppeln
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Öckerön kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 11 | 11 | 11 | 14 | 13 | 12 | 12 | 11 | 12 | 11 | 12 | 13 | 11 | 9 | {{{m2022}}} |
|   | Keskustapuolue | 8 | 7 | 6 | 3 | 2 | 2 | 1 | 1 | 1 | 0 | 0 | 0 | 0 | 0 | {{{c2022}}} |
|   | Liberaalit | 9 | 8 | 7 | 5 | 7 | 6 | 4 | 3 | 3 | 4 | 4 | 7 | 4 | 4 | {{{fp2022}}} |
|   | Kristillisdemokraatit | 4 | 4 | 5 | 5 | 5 | 6 | 8 | 7 | 10 | 10 | 10 | 7 | 9 | 11 | {{{kd2022}}} |
|   | Ympäristöpuolue vihreät | 0 | 0 | 0 | 2 | 0 | 3 | 4 | 4 | 2 | 2 | 3 | 3 | 3 | 3 | {{{mp2022}}} |
|   | Ruotsin sosiaalidemokraattinen työväenpuolue | 8 | 11 | 11 | 12 | 13 | 12 | 11 | 14 | 11 | 12 | 11 | 9 | 9 | 8 | {{{s2022}}} |
|   | Vasemmistopuolue | 1 | 0 | 0 | 0 | 1 | 0 | 0 | 1 | 2 | 2 | 1 | 1 | 2 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 4 | {{{sd2022}}} |
|   | Muut | 0 | 0 | 1 | 0 | 0 | 0 | 1 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunnassa on yksi piiri, Öckerön piiri.
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Öckerö
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Öckerö
Seurakunnat > Kirkot

Björkön kirkko
Hönön kirkko
Öckerön vanha kirkko
Öckerön uusi kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Öckerön kunnan kotisivut (ruotsiksi)
Öckeröarna (Arkistoitu – Internet Archive) (ruotsiksi)
Öckerön satama (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Öckerö kommun – Kuntajaon kehitys on käännöstä.
Länsi-Götanmaan läänin kunnat
Käännös suomeksi
Aivi Luik

Aivi Luik
Aivi Belinda Kerstin Luik (s. 18. maaliskuuta 1985) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa 43 maaottelua ja tehnyt niissä yhden maalin. MM-kilpailuissa 2019 hän pääsi kentälle vaihtopelaajana vain yhden ottelun lopussa. Hän pelasi ensimmäisen maaottelunsa vuonna 2010.
Luik on seuratasolla pelannut kotimaansa lisäksi muun muassa Islannissa, Englannissa, Norjassa, Ruotsissa, Espanjassa ja Italiassa. Hän on elokuusta 2022 alkaen edustanut ruotsalaisseura Häckeniä
Luikin vanhemmat ovat Unkarista ja Ruotsista, ja hänellä on virolaisia sukujuuria.
498

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Kuolleita

19. marraskuuta – Paavi Anastasius II
Ateenalaisten hautakumpu

| Ateenalaisten hautakumpu |
| --- | --- |
 Ateenalaisten hautakumpu.
Sijainti:  Ágios Panteleímonas, Marathónas, Itä-Attika, Attika, Kreikka
Koordinaatit:  38°07′05″N, 23°58′42″E
Rakennustyyppi:  hautakumpu
Valmistumisvuosi:  490 eaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ateenalaisten hautakumpu on antiikin aikainen hautakumpu Marathonin alueella nykyisessä Marathónaksen kunnassa Kreikassa. Se rakennettiin vuonna 490 eaa. Marathonin taistelussa kaatuneiden 192 ateenalaisen sotilaan haudaksi heidän hautarovionsa paikalle.
Ateenalaisten hautakumpu.
Hautakumpu sijaitsee Marathónaksen tasangolla eli antiikin Marathonin tasangolla nykyisen Ágios Panteleímonaksen kylän länsipuolella. Hauta oli sijoitettu poikkeuksellisesti muistomerkiksi taistelupaikalle, siinä missä yleensä kaatuneet haudattiin kotikaupunkeihinsa. Heinrich Schliemann yritti löytää hautakummun. Sen ensimmäiset arkeologiset kaivaukset suoritti Dimítrios Fílios vuonna 1884. Valérios Stáis kaivoi sitä vuosina 1890–1891.
Kummun korkeus on noin yhdeksän metriä ja halkaisija noin 50 metriä. Nykykreikaksi hautakumpu tunnetaan myös nimellä Sorós (Σορός), ”Arkku”. Kaivauksissa kummusta on löydetty polttohaudattujen luiden jäänteitä sekä merkkejä hauta-aterioinnista. Paikalla suoritettiin uhritoimituksia vuosittain sankareiden muistamiseksi. Kummun lähellä on kreikkalaisia taistelussa johtaneen Miltiades nuoremman nykyaikainen patsas.
Toinen samaan taisteluun liittyvä hautakumpu on noin 2,7 kilometriä lännempänä sijaitseva Plataiailaisten hautakumpu.
Aiheesta muualla

Kuvia tai muita tiedostoja aiheesta Ateenalaisten hautakumpu Wikimedia Commonsissa
Anselmo Zarza Bernal

Anselmo Zarza Bernal (4. kesäkuuta 1916 Atlixco – 15. huhtikuuta 2014) oli meksikolainen roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Linaresin hiippakunnan piispaksi 24. toukokuuta 1962. Piispaksi vihkiminen seurasi 22. elokuuta. Pääkonsekraattorina toimi Octaviano Márquez y Tóriz, jota avustivat Alfonso Espino y Silva ja Emilio Abascal y Salmerón.
Zarza Bernal osallistui Vatikaanin toiseen kirkolliskokoukseen. Hänet nimitettiin 13. tammikuuta 1966 Leónin piispaksi, jona hän toimi, kunnes jäi eläkkeelle 4. tammikuuta 1992.
1N

1N (lausutaan joko 'yksin' tai 'yks än') on suomalainen yhtye, joka perustettiin Helsingissä syksyllä 1998. Yhtyeen keulakuva on Johanna Iivanainen. Suomalainen levy-yhtiö Texicalli Records on julkaissut 1N:ltä neljä albumia vuosina 2003, 2006, 2008 ja 2010.  Vuonna 2012 julkaistiin yhtyeen suurimmat hitit ja yhden aikaisemmin julkaisemattoman kappaleen sisältävä kokoelmalevy 1998–2012.
1N:n alkuperäiseen kokoonpanoon kuuluivat Pekka Rautio, Sampo Haapaniemi ja Johanna Iivanainen sekä Niko Kokko. Jukka Heikkinen tuli mukaan vuotta myöhemmin. 1N:n tyyli on muuttunut elektronisesta musiikista kohti akustisempaa ilmaisua.
1N:n albumi Outoja maita nousi parhaimmillaan Suomen virallisen listan 21. sijalle. Helsingin Sanomat valitsi sen vuoden parhaiden levyjen listalleen.
1N-yhtyeen jäsenet

Johanna Iivanainen – laulu
Pekka Rautio – kitara
Matti Paatelma – koskettimet
Santtu Vihunen – rummut
Janne Antikainen – basso
Diskografia > Albumit

Retki (CD 2003, Texicalli Records)
Tällä tavalla (CD, 2006)
Outoja maita (CD, 2008)
Valmis (CD 2010, Johanna Iivanainen & IN)
Diskografia > Singlet

"Ameeba" CDS 2003 (Texicalli Records)
"Tänään" CDS 2003 (Texicalli Records)
"Niin kuin muut" CDS 2006
Aiheesta muualla

Yhtyeen MySpace-sivut
Ateenan Riviera

Edémin ranta Palaió Fálirossa.
Ateenan Riviera (kreik. Αθηναϊκή Ριβιέρα, Athinaïkí Riviéra, joskus myös Αττική Ριβιέρα, Attikí Riviéra, ”Attikan Riviera”) on nimitys, jota käytetään Ateenan metropolialueen Saroninlahden puoleisesta rannikkoalueesta, jossa on lukuisia rantoja ja hotelleja. Se on suosittua virkistysaluetta ateenalaisten keskuudessa sekä suosittua turistialuetta. Alue sijaitsee noin 16 kilometriä etelään Ateenan keskustasta ja ulottuu Pireuksesta Attikan eteläkärkeen Soúnion niemelle.
Ateenan Rivieraan luetun rannikon kokonaispituus on noin 60 kilometriä. Siihen kuuluvat muun muassa Palaió Fáliro, Glyfáda, Voúla, Vouliagméni, Várkiza, Lagonísi, Saronída ja Anávyssos. Palaió Fálirossa on suuri Floísvoksen marina. Alueen rantoja ovat muun muassa Astéras, Loumpárda, Agía Marína, Iliópoulou, Mávro Lithári ja Edém. Alueen antiikin ajan nähtävyyksiin kuuluvat Poseidonin temppeli Soúnion niemellä sekä Apollon Zosterin temppelin rauniot Vouliagménissä.
Rannikon pohjoisosiin pääsee Ateenan keskustasta raitiolinjalla T5 ja Pireuksen suunnasta raitiolinjalla T3.
| --- | --- |
Rantaa Várkizassa.: Rantaa Vouliagménissa.
Aiheesta muualla

Kuvia tai muita tiedostoja aiheesta Ateenan Riviera Wikimedia Commonsissa
Aleksanteri Torikka

Aleksander (Aleksanteri) Torikka (ent. Krasheinin, 18. marraskuuta 1886 Viipuri – 21. helmikuuta 1941 Moskova) oli venäläissyntyinen Suomen armeijan kapteeni jonka venäläiset ottivat vangiksi ja teloittivat välirauhan aikana.
Viipurin venäläisiin kuulunut Torikka/Krasheinin palveli ensimmäisen maailmansodan aikana keisarillisen Venäjän armeijan ilmavoimissa tähystäjänä. Suomen sisällissodan aikana hänet värvättiin hankkimaan lentokoneita bolševikkien hallitsemasta Pietarista sisällissodan Karjalan rintaman valkoisille jotka olivat perustaneet Antreaan Lento-Osasto II:n nimellä tunnetun lähinnä harrastajalentäjistä koostuneen joukko-osaston. Torikka/Krasheinin onnistui Pietarissa värväämään viisi lentäjää jotka 10. – 11. huhtikuuta 1918 sieppasivat Pietarin Kolomjagin lentokentältä ja Oranienbaumin lentotukikohdasta viisi lentokonetta (kaksi Nieuport 10-tiedustelukonetta, kaksi Nieuport 17-hävittäjää ja Stetinin M-9 lentovene) ja lensivät niillä Antreaan. Koneet ja lentäjät liitettiin Aarne Sihvon komentaman valkoisten Karjalan armeijakunnan ilmailuosastoksi joka oli ainoa lajissaan sisällissodan Karjalan rintamalla. Osasto joka sai koneita myös Ruotsista ja Saksasta toimi tiedustelu- ja pommituslentoja tehden Antrean lentoasemalta käsin jossa oli huhti-toukokuussa 1918 Suomen ensimmäinen tilapäinen maalentokenttä. Lentotoiminta siirtyi 10. toukokuuta Lappeenrantaan jonne perustettiin Suomen ensimmäinen pysyvä, nykyisinkin käytössä oleva maalentokenttä.
Sisällissodan jälkeen Torikka asui Suomessa Kivennavalla ja toimi muun muassa työnjohtajana.
Päämajan valvontaosastolla (toisen lähteen mukaan rajavartiostossa) kapteenina palvellut Torikka kaapattiin välirauhan aikana 28. toukokuuta 1940 Uukuniemellä hänen ollessaan avaamassa uutta Moskovan rauhan rajalinjaa. Hän joutui venäläisten vangiksi ja hänet teloitettiin Moskovassa helmikuussa 1941.
Torikan kaappausta Neuvostoliittoon käsitellään Mikko Porvalin dekkarissa Kadonnen kaupungin varjo (2018).
Andrew Michael Ramsay

| Andrew Michael Ramsay |
| --- | --- |
 Kuvitteellinen muotokuva Ramsaysta.
Henkilötiedot
Syntynyt: 9. heinäkuuta 1686 Ayr, Skotlannin kuningaskunta
Kuollut: 6. toukokuuta 1743 (56 vuotta) Saint-Germain-en-Laye, Ranskan kuningaskunta
Muut tiedot
 Nimikirjoitus
Andrew Michael Ramsay tai Chevalier Ramsay (9. heinäkuuta 1686 Ayr, Skotlannin kuningaskunta – 6. toukokuuta 1743 Saint-Germain-en-Laye, Ranskan kuningaskunta) oli skotlantilaissyntyinen ranskalainen kirjailija ja vapaamuurari.
Ramsayn vuonna 1737 pitämä kuuluisa luento teki tunnetuksi hänen teoriansa siitä, että vapaamuurariutta ei perustettu muinaisessa Israelissa tai Salomonin temppelin rakentamisen aikaan, kuten vapaamuurariuden legendaarisissa historiateoksissa väitetään, vaan ristiretkien aikana Ristiretkivaltioissa. Vapaamuurarit ovat Ramsayn mukaan ristiretkeläisten seuraajia ja veljeskunta on siis itse asiassa ritarikunta. Ramsayn teoriat innoittivat vapaamuurariuden ritariasteiden syntyä.
Elämä

Ramsay oli leipurin poika ja vakaumukseltaan alunperin kalvinisti. Hän opiskeli Edinburghin yliopistossa ja toimi jonkin aikaa Wemyssin jaarlin kahden pojan kotiopettajana. Noin vuonna 1706 hän lähti englantilaisten joukkojen mukana Alankomaihin Espanjan perimyssodan aikana. Manner-Euroopassa ollessaan hän tutustui mystikko Pierre Poiret'hen, jonka vaikutuksesta hänen uskonnolliset näkemyksensä muuttuivat. Armeijasta vapauduttuaan hän lähti vuonna 1710 Cambrayn arkkipiispa François Fénelonin luo. Fénelonin suostuttelemana hän liittyi katoliseen kirkkoon, ja hän pysyi Fénelonin luona tämän kuolemaan saakka tammikuussa 1715. Fénelon jätti Ramsaylle kaikki paperinsa. Ramsay toimi myös hetken Madame Guyonin sihteerinä. Fénelonin kuoltua Ramsay lähti Pariisiin. Siellä hän tapasi Orléansin herttuan, joka otti Ramsayn Jerusalemin Pyhän Lasaruksen kuninkaallisen ja sotilaallisen ritarikunnan jäseneksi ja antoi hänelle Chevalierin arvonimen. Ramsayn Fénelonia koskevat kirjoitukset toivat hänet kruununtavoittelija James Francis Edward Stuartin tietoisuuteen, joka oli ollut Fénelonin ystävä. Stuart myönsi Ramsaylle arvon jakobiittien aatelisjärjestelmässä. Kruununtavoittelijan pyynnöstä Ramsay lähti vuonna 1724 Roomaan Stuartin kahden pojan, prinssi Charles Edwardin ja Henryn kotiopettajaksi. Hän viipyi siellä noin vuoden ja kolme kuukautta. Palattuaan Pariisiin Ramsaylle ehdotettiin, että hänestä tulisi Yrjö II:n kolmannen pojan, Cumberlandin herttuan kotiopettaja, mutta hän kieltäytyi. Vuonna 1728 hän kuitenkin Yrjö II:n erikoisluvalla teki matkan Englantiin, jolloin hänet valittiin Royal Societyn jäseneksi, ja hän sai Oxfordin yliopistosta oikeustieteen tohtorin arvon. Hän myös liittyi Lontoossa vapaamuurareihin. Palattuaan Pariisiin hänet nimitettiin Bouillonin herttuan pojan Vicomte de Turennen kotiopettajaksi. Ramsayn pääteos oli Les voyages de Cyrus (1727), joka on kirjoitettu Fénelonin Télémaquea mukaillen. Hän myös toimitti itse Télémaquen (1717) johdantokirjoituksineen ja kirjoitti Histoire de la vie et des ouvrages de Fénelon -teoksen 1723) sekä Turennen osittaisen elämäkerran (1735), joitakin englanninkielisiä runoja (1728) ja muita teoksia.
Aiheesta muualla

Kuvia tai muita tiedostoja aiheesta Andrew Michael Ramsay Wikimedia Commonsissa
Anselmi Vanjoki

| Anselmi Vanjoki> Henkilötiedot |
| --- | --- |
Koko nimi:  Antti Jussi Anselmi Vanjoki
Syntynyt: 27. kesäkuuta 1988 (ikä 36)
Kansalaisuus:   Suomi
Koripalloilija
Pelipaikka:  Heittävä takamies
Pituus:  193 cm
Paino:  87 kg
Nyk. joukkue:  Espoo United
Sarja:  M1DA
Pelaajaura
Seurajoukkueet
2006–2011 2011–2014 2015–2016 2016–:  Espoon Honka → Tapiolan Honka / Akatemia Tapiolan Honka Espoo United
Antti Jussi Anselmi Vanjoki (s. 27. kesäkuuta 1988) on suomalainen koripalloilija, joka on edustanut urallaan espoolaisia seurajoukkueita. Hän on pituudeltaan 193 cm, ja hänen kasvattajaseuransa on Tapiolan Honka. Vanjoki pelasi 50 nuorten eri ikäluokkien maaottelua. Hänen veljensä Viljami Vanjoki on myös koripalloilija.
Pääsarjauransa Vanjoki aloitti kaudella 2006–2007 Espoon Hongan joukkueessa. Hongan riveissä hän voitti Suomen mestaruuden kausina 2006–2007 ja 2007–2008.
Heinäkuussa 2016 Vanjoki teki sopimuksen Espoo Unitedin kanssa.
Aune Siimes

Aune Linnea Siimes (18. heinäkuuta 1909 Värtsilä – 3. marraskuuta 1964 Helsinki) oli suomalainen keramiikkataiteilija. Hän sai kultamitalin Milanon triennaalissa 1951 ja 1954.
Siimes opiskeli Taideteollisessa korkeakoulussa 1932–1933 ja työskenteli Arabialla 1932–1964. Hänet tunnetaan erityisesti ohuista, reliefikuvioiduista kulhoistaan.
Anselmo Alliegro

| Anselmo Alliegro y Milá |
| --- | --- |

Kuuban presidentti
 1.–2. tammikuuta 1959 (yhden päivän)  
Edeltäjä:  Fulgencio Batista
Seuraaja:  Carlos Manuel Piedra
Henkilötiedot
Syntynyt: 16. maaliskuuta 1899 Yaguajay, Kuuba
Kuollut: 22. marraskuuta 1961 (62 vuotta) Miami, Yhdysvallat
Ammatti:  asianajaja
Anselmo Alliegro y Milá (16. maaliskuuta 1899 – 22. marraskuuta 1961) oli kuubalainen poliitikko, joka toimi maan väliaikaisena presidenttinä Fulgencio Batistan paettua uutenavuotena 1959 maasta. Hän oli aikaisemmin ollut senaatin puhemies.
Anseong

| Anseong |
| --- | --- |
 Anseong
 Koordinaatit: 37.0079°N, 127.2797°E 
Valtio:   Etelä-Korea
Maakunta:  Gyeonggi
Kaupungiksi:  1.4.1998
Väkiluku (2016):  182 896
 
 www.anseong.go.kr/en/main.do 
Infobox OKVirheellinen NIMI-arvo: 
Anseong (kor. 안성시, Anseong-si, hanja 安城市) on kaupunki Etelä-Korean Gyeonggin maakunnan eteläosassa. Kaupunki sijaitsee kilometriä 67 kilometriä Soulista eteläkaakkoon. Kaupungin eteläpuolella ovat Cheonan, Jincheon ja Eumseong,  länsipuolella on Pyeongtaek, pohjoisessa Yongin ja koillisessa Icheon.
Vuonna 2016 kaupungin väkiluvuksi arvioitiin 182 896.
Kaupungissa on laajat metsä- ja viheralueet. Lisäksi kaupungissa on vuodesta 1999 lähtien toiminut pohjoiskorealaisille loikkareille tarkoitettu kotoutumiskeskus, joka tunnetaan nimella Hanawon.
Kävelykatu kaupungin keskustassa.
Riisipeltoja pientalojen äärellä.
Aiheesta muualla

Kuvia tai muita tiedostoja aiheesta Anseong Wikimedia Commonsissa
Arkangelin kuvernementti
Aiheesta muualla

Kuvia tai muita tiedostoja aiheesta Arkangelin kuvernementti Wikimedia Commonsissa
Väestötilasto 1897. demoscope.ru
Aluejaon historia. Guide books to Russian Archives. (venäjäksi)
Архангельская губерния (venäjäksi)
Airbus A330 MRTT

| A330 MRTT |
| --- | --- |

Tyyppi:  ilmatankkaus- ja kuljetuslentokone
Valmistaja:  Airbus Defence and Space
Ensilento:  15. kesäkuuta 2007
Esitelty:  1. kesäkuuta 2011
Valmistusvuodet:  2007–
Kehitetty mallista:  Airbus A330
Muunnelmat:  EADS/Northrop Grumman KC-45
Airbus A330 Multi Role Tanker Transport (MRTT) on Airbusin valmistama ilmatankkaus- ja kuljetuslentokone, joka on kehitetty Airbus A330:sta.
Suunnittelu

A330 MRTT on suunniteltu ilmatankkaukseen ja rahdin kuljettamiseen. Se voi kuljettaa 111 tonnia polttoainetta ilman lisäpolttoainesäiliöitä, jolloin tilaa jää 45 tonnille muuta rahtia. A330 MRTT voi kuljettaa yli 300 matkustajaa, mutta matkustamo voidaan konfiguroida melkein millaiseksi vaan. Esimerkiksi voidaan kuljettaa erilaisia rahtilavoja tai lääkintätehtävissä paareja. Pääkannen alapuolella on kaksi ruumatilaa.
Käyttäjät

Alankomaat
Australia
Brasilia
Espanja
Etelä-Korea
Kanada
Saudi-Arabia
Singapore
Yhdistyneet arabiemiraatit
Yhdistynyt kuningaskunta
A330 MRTT:n käyttäjämaat ja Multinational Multi-Role Tanker Transport Fleetiin kuuluvat maat sinisellä.
Käännös suomeksi
1999 (albumi)

| 1999 Prince |
| --- | --- | --- |

Studioalbumin tiedot
 Äänitetty : 1982
 Julkaistu: 27. lokakuuta 1982
 Tuottaja(t): Prince
 Tyylilaji: Minneapolis sound, funk, synthpop, taidepop
 Kesto: 70.10
 Levy-yhtiö: Warner Bros.
Listasijoitukset
  Billboard 200: 9.
Princen muut julkaisut
| Controversy 1981 | 1999 1982 | Purple Rain 1984 |
Singlet albumilta 1999
 ”1999” Julkaistu: 24. syyskuuta 1982  ”Little Red Corvette” Julkaistu: 9. helmikuu 1983  ”D.M.S.R.” Julkaistu: 1983  ”Delirious” Julkaistu: 17. elokuuta 1983  ”Automatic” Julkaistu: elokuu 1983  ”Let's Pretend We're Married” Julkaistu: 23. marraskuuta 1983
1999 on Princen levy vuodelta 1982. Se oli Princen ensimmäinen suuri kaupallinen menestys kansainvälisillä markkinoilla, ja tuotti hittisinglet Little Red Corvette, 1999 ja Delirious. 1999 kestää yli 70 minuuttia, vaikka sillä on vain 11 kappaletta. Monet albumin kappaleista kestävät reilusti yli viisi minuuttia. Levy julkaistiin pitkän kestonsa vuoksi tuplavinyylinä. Siitä on olemassa myös versio, jolta puuttuu neljä alkuperäisen 1999-levyn raitaa. Tätä yhden LP:n versiota myytiin sekä Australiassa että Euroopassa. 1999 oli vuoden 1983 viidenneksi myydyin levy kansainvälisesti. Vuonna 2008 se hyväksyttiin osaksi arvostettua Grammy Hall of Fame Awardia. 1999 on mukana myös Slant Magazinen listalla "The 50 Most Essential Pop Albums", johon lehti on koonnut näkemyksensä mukaisesti 50 kaikkien aikojen merkittävintä pop-albumia.
Albumi nousi Yhdysvalloissa Billboard 200 -listan sijalle 9.
Kappaleet

Kaikki kappaleet ovat Princen kirjoittamia
Kappaleet > 2LP & CD > A-puoli

1999 – 6.22
Little Red Corvette – 4.58
Delirious – 3.56
Kappaleet > 2LP & CD > B-puoli

Let's Pretend We're Married – 7.21
D.M.S.R. – 8.17
Kappaleet > 2LP & CD > C-puoli

Automatic – 9.28
Something in the Water (Does Not Compute) – 4.02
Free – 5.08
Kappaleet > 2LP & CD > D-puoli

Lady Cab Driver – 8.19
All the Critics Love U in New York – 5.59
International Lover – 6.37
Arvostelut

Allmusic:
Entertainment Weekly: A–
The Guardian:
Rolling Stone:
Anselmo Duarte

Anselmo Duarte (21. huhtikuuta 1920 – 7. marraskuuta 2009) oli brasilialainen elokuvaohjaaja, -käsikirjoittaja ja -näyttelijä.
Duarte saavutti huomattavaa kansainvälistä mainetta elokuvallaan Lupaus (O pagador de promessas, 1962), joka voitti Kultaisen palmun ja tuomariston erikoispalkinnon Cannesin elokuvajuhlilla Ranskassa. Elokuva sai myös Oscar-ehdokkuuden.
Duarte työsti myös muita merkittäviä elokuvia, kuten Vereda de Salvaçãon (1964), joka oli Kultainen karhu -ehdokkaana Berliinin elokuvajuhlilla vuonna 1965.
Duarte oli tuomariston jäsenenä Cannesin elokuvajuhlilla 1971.
Aiheesta muualla

Anselmo Duarte Internet Movie Databasessa. (englanniksi)
Aleksanteri V

Aleksanteri V (kuoli 294 eaa.) oli Makedonian kuningas 297–294 eaa. veljensä Antipatros II:n kanssa. Hän oli Kassandroksen poika ja edeltäjänsä Filippos V:n veli. Kuninkaiden äiti Thessalonike suosi Aleksanteria. Lopulta Antipatros murhasi äitinsä ja syrjäytti veljensä. Aleksanteri liittoutui Antigonos I:n pojan Demetrioksen kanssa ja tämän avulla hän saikin Antipatroksen syrjäytettyä. Mutta Demetrios kääntyikin Aleksanteria vastaan ja antoi murhata hänet. Demetrioksesta tuli nyt Makedonian kuningas ja uuden Antigonidi-dynastian perustaja.
| 0 | 1 | 2 |
| --- | --- | --- |
| Edeltäjä: Filippos IV | Makedonian kuningas Kanssahallitsija: Antipatros II | Seuraaja: Antipatros II |